**FELHÍVÁS**

**2022. évi „Erzsébetváros Kertje” pályázat**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága …../2022. (III.11.) számú határozatával pályázatot ír ki az „Erzsébetváros kertje” pályázat létrehozásáról szóló 19/2020. (V. 22.) önkormányzati rendeletben foglaltak alapján.

A pályázat célja: a VII. kerületi társasházakban, lakásszövetkezetekben, önkormányzati lakóépületekben, intézményekben és környezetükben zöldebb, élhetőbb környezet kialakításának, a kerület szépítésének, a természet közelsége megteremtésének, kertek kialakításának versenyeztetése és díjazása.

**A pályázaton részt vehetnek** a VII. kerület közigazgatási területén lévő:

a) társasházak

b) lakásszövetkezetek (a lakásszövetkezetekről szóló 2004. évi CXV. tv. 2. § (1) bek.)

c) önkormányzati lakóépületek kezelője (a), b), c) a továbbiakban együtt: lakóközösségek)

d) a VII. kerületi önkormányzat által fenntartott intézmények.

**A pályázatnak tartalmaznia kell:**

* A pályázó nevét (a közösség és a közösséget képviselő személy nevét is), postacímét, telefonszámát, e-mail címét, a pályázaton részt vevő ingatlan címét
* a pályázó nyilatkozatát a pályázatban közölt adatai nyilvános kezeléséhez való hozzájárulásáról
* **A pályázathoz mellékelni kell 5 darab fényképfelvételt a nevezni kívánt ingatlanról**.

***A kitöltendő pályázati adatlap jelen felhívás 1. sz. melléklete***.

**A jelen felhívás meghirdetésekor** Budapest Főváros VII. kerület Erzsébetváros **Önkormányzata költségvetésében 1.000.000 forint**, azaz egymillió forint áll rendelkezésre a jelen pályázaton résztvevő díjazottak részére.

**A Pályázati felhívás és mellékletei** az alábbi módokon szerezhetőek be:

Letölthetőek az Önkormányzat honlapjáról ([www.erzsebetvaros.hu](http://www.erzsebetvaros.hu), vagy átvehetőek a Hivatal Erzsébet krt. 6. sz. alatti épületének portáján az erre vonatkozó igény telefonos (06-1-462-3289) vagy e-mailben ([varosuzemeltetes@erzsebetvaros.hu](mailto:varosuzemeltetes@erzsebetvaros.hu)) történő jelzését követően.

**A Pályázat benyújtása:**

* **A pályázat benyújtásának határideje:** **2022. augusztus 31. napja. A határidőn túl benyújtott pályázat érvénytelen.**
* A pályázat benyújtható a pályázati kiírás meghirdetését követően akár azonnal.
* **A pályázat benyújtásának módja:**
* **postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). A borítékra kérjük ráírni: **„2022. évi „Erzsébetváros Kertje” pályázat vagy**
* **elektronikusan, azaz *ügyfélkapun/cégkapun keresztül*** (Hivatali kapu elérhetőség: rövid név: BPVIIPH KRID kód:500127390) lehet benyújtani.
* **Nevezési díj nincs.**

**Érvénytelen a pályázat, ha:**

* nem a „Pályázati Adatlap”-on került benyújtásra,
* nem tartalmaz, vagy nem az előírt mennyiségben tartalmaz színes fényképfelvételt a nevezni kívánt helyszínről,
* a pályázó a nyilatkozatával nem járult hozzá a pályázatban közölt adatai nyilvános kezeléséhez,
* azt határidőn túl nyújtották be,
* nem az előírt módon nyújtották be (pl. e-mailben került benyújtásra),
* korábbi években már részesült díjazásban az Erzsébetváros kertje pályázaton, és a díj elnyerésének évét követő ötödik év még nem telt el.

**A pályázat elbírálása:**

* A feladattal kapcsolatos adminisztrációs feladatokat a Hivatal Városüzemeltetési Irodája végzi.
* A pályázatokat a Polgármester által kijelölt **3 fős bizottság bírálja el,** **és kiválasztja a verseny első hét helyezettjét és azok helyezési sorrendjét.**
* **A kiíró jogosult arra, hogy** a pályázatok értékelése előtt **a pályázatban szereplő helyszínt megtekintse.**
* A **pályázatok elbírálásá**nak tervezett határideje**: 2022. szeptember 30.**

**Az értékelés szempontjai:**

* a növényesítés mértéke: zöldfelület aránya a növényesítés céljára hasznosítható területhez képest,
* a növényesítés esztétikája, szépsége,
* fajgazdagság,
* ápoltság,
* a lakóközösség maga gondozza-e vagy gondoztatja a növényeket
* egyedi megoldások, kreativitás.

**A nyertes pályázatok bruttó díjazása:**

* I. helyezett díja: 300.000,- Ft,
* II. helyezett díja: 200.000,- Ft,
* III. helyezett díja: 140.000,- Ft,
* IV. helyezett díja: 100.000,- Ft,
* V. helyezett díja: 100.000,- Ft,
* VI. helyezett díja: 80.000,- Ft,
* VII. helyezett díja: 80.000,- Ft.

A bruttó díjazási összegeket a mindenkor hatályos Személyi jövedelemadó törvény szerinti adófizetési kötelezettség terheli (1995. évi CXVII. törvény a személyi jövedelemadóról). Az adó összegét a bruttó díj összegéből Budapest Főváros VII. kerület Erzsébetváros Önkormányzata állapítja meg, azt levonja, befizeti és arról igazolást állít ki a díjazott társasház részére, valamint az adózás rendjéről szóló törvénynek az adókötelezettséget eredményező, a magánszemélynek teljesített kifizetésekkel, juttatásokkal összefüggő bevallási kötelezettség szabályai szerint bevallást tesz.

**A díjazottakkal megállapodást köt az Önkormányzat** (megállapodás tervezet a jelen felhívás 2. sz. melléklete).

A díjazottaknak a megállapodás tervezet megküldésétől, illetve a tervezet elkészültéről szóló értesítés kézhezvételétől számított 30 napos jogvesztő határidő áll rendelkezésére a megállapodás tervezet elfogadására, azaz aláírására.

**A díjazásban részesülő pályázók legközelebb a díj elnyerésének évét követő ötödik évben indulhatnak újra a pályázaton.**

**A pályázat eredményéről történő értesítés:**

A pályázat eredménye, az Önkormányzat honlapján, és a Polgármesteri Hivatal hirdetőtábláján közzétételre kerül, valamint a pályázók elektronikus úton (ügyfélkapun illetve cégkapun) vagy postai úton értesítést kapnak.

A pályázaton részt vevő hozzájárulását adja, hogy a pályázati eljárás során rögzített személyes adatait az Európai Parlament és a Tanács 2016/679 számú rendeletének (a továbbiakban: GDPR) valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseit betartva, a pályázatot kiíró, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázó tudomásul veszi, hogy az információs önrendelkezési jogról és az információszabadságról szóló 2011. évi CXII. törvény 1. számú melléklete alapján a pályázatok alapvető adatai és a pályázatok eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.

Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

A pályázattal kapcsolatban további felvilágosítást ad hivatali munkaidőben a Hivatal Városüzemeltetési Irodája a 06-1-462-3289-es telefonszámon.

Budapest, 2022. március

Niedermüller Péter

polgármester

*1. sz. melléklet*

**PÁLYÁZATI ADATLAP**

**Budapest Főváros VII. kerület Erzsébetváros Önkormányzata Képviselő-Testületének Városüzemeltetési Bizottsága …../2022. (III.11.) számú határozatával kiírt**

**2022. évi**

**„Erzsébetváros Kertje” pályázathoz**

A pályázaton részt vehetnek a VII. kerület közigazgatási területén lévő:

a) társasházak

b) lakásszövetkezetek (a lakásszövetkezetekről szóló 2004. évi CXV. tv. 2. § (1) bek.)

c) önkormányzati lakóépületek kezelője (a), b), c) a továbbiakban együtt: lakóközösségek)

d) a VII. kerületi önkormányzat által fenntartott intézmények.

A pályázó lakóközösség, társasház, intézmény neve:

.......................................................................................................................................................

A nevezni kívánt ingatlan címe: ....................................................................................

A pályázó képviselőjének neve:................................................................................

A pályázó képviselőjének postacíme: ............................................................

Telefonszáma:…………………………………………………...................................................

E-mail címe: .................................................................................................................................

A nevezni kívánt ingatlan bemutatása (pl. beültetett növények fajtái, száma, növényritkaságok, érdekességek, amelyek egyedivé teszik az ingatlant, ki gondozza a növényeket) legfeljebb 1000 karakter terjedelemben:

.....................................................................................................................................................................................................................................................................................................................................................................................................................................................................

............................................................................................................................................................................................................................................................................................................................................................................................................................................................................................................................................................................................................................

**Melléklet: 5 db színes fényképfelvétel csatolandó a nevezett ingatlanról**

Hozzájárulok ahhoz, hogy jelen adatlapon rögzített adatokat az információs önrendelkezési jogról és az információszabadságról szóló 2011. évi CXII. törvény (infotörvény.) rendelkezéseit betartva, a támogató Budapest Főváros VII. kerület, Erzsébetváros Önkormányzata, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

Tudomásul veszem, hogy az infotörvény 1. számú melléklete alapján a pályázatok alapvető adatai és a pályázatok eredménye az Önkormányzat hivatalos honlapján (www.erzsebetvaros.hu)  nyilvánosságra kerülnek.

Mint a pályázat benyújtója felelősséget vállalok arra vonatkozóan, hogy a pályázati eljárás során általam benyújtott anyagban szereplő természetes személyek adatainak kezelése jogszerűen történt, az érintettek a szükséges tájékoztatást megkapták.

Budapest, 2022. ................ hó ..... nap

...........................................................

a pályázó képviselőjének aláírása

*2. sz. melléklet*

**Megállapodás tervezet**

*amely létrejött egyrészről*

**Budapest Főváros VII. kerület Erzsébetváros Önkormányzata** (székhelye: 1073 Budapest, Erzsébet krt. 6.; adószáma: 15735708-2-42, KSH statisztikai számjele: 15735708-8411-321-01; törzskönyvi azonosító száma: 735704), képviseli: **Niedermüller Péter polgármester**, a továbbiakban: **Önkormányzat**

*másrészről*

**…………………..** (székhelye: ………………… adószáma: ………………. bankszámlaszám: ……………………, képviseli………………) a továbbiakban: **Díjazott,** együttesen: **Felek**

*között az alulírott helyen és időben az alábbiak szerint:*

1. Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott, az Erzsébetváros kertjéről szóló 19/2020. (V. 22.) önkormányzati rendelet (továbbiakban: Rendelet) szerint az Önkormányzat létrehozta az „Erzsébetváros Kertje” pályázatot, mely alapján évente hét díjazott pénzbeli díjazásban részesül.

Az „Erzsébetváros Kertje” díj azon VII. kerületi lakóközösségek és az Önkormányzat által fenntartott intézmények részére adományozható, melyek az ingatlanuk udvarán saját erőből hajtottak végre növényesítést, alakítottak ki kertet, vagy önkormányzati támogatással valósították azt meg, azonban az erre vonatkozó fenntartási időszak már eltelt.

1. A Rendelet értelmében a ***Budapest Főváros VII. Kerület Erzsébetváros Önkormányzata „Erzsébetváros Kertje” bíráló bizottsága*** a 2022. évi „Erzsébetváros Kertje” pályázat ……. helyezettje díjat adományozott a Díjazott részére.

A díj adományozásának rendje tartalmazza az elismeréshez tartozó anyagi elismerés, …………….., azaz …………..forint adományozását.

1. Az Önkormányzat a 2022. évi „Erzsébetváros Kertje” pályázat bírálatára létrehozott bíráló bizottság döntésének végrehajtása érdekében jelen megállapodást köti meg a Díjazottal a díjazás átadására vonatkozóan.
2. A jelen megállapodás aláírásától számított 30 napon belül azÖnkormányzat …………Ft-ot, azaz ……………….. forintot átutal a Díjazott Felek megnevezésénél megjelölt bankszámlaszámára.
3. A Díjazott kijelenti, hogy a 2022. évi „Erzsébetváros Kertje” díjhoz tartozó anyagi elismerést elfogadja.
4. A Felek az államháztartásról szóló törvény végrehajtásáról szóló 368/2011. (XII. 31.) számú Korm. rendelet 50. § (1a) bekezdésével összhangban rögzítik, hogy a nemzeti vagyonról szóló CXCVI. törvény 3. § (1) bekezdés 1. pontja szerinti átlátható szervezetnek minősülnek.
5. Jelen megállapodás 4 (négy) egymással mindenben megegyező eredeti példányban készült és abból az Önkormányzat 3 (három), a Díjazott pedig 1 (egy) db eredeti példányt átvesz.

Feleka jelen megállapodást annak elolvasása után,mint akaratukkal mindenben megegyezőt, jóváhagyólag írják alá.

Budapest, 2022……………………

|  |  |
| --- | --- |
| …………………………………………………  **Budapest Főváros VII. kerület**  **Erzsébetváros Önkormányzata**  Önkormányzat  képviseli: Niedermüller Péter polgármester | ……………………………………  ………………………..  Díjazott  képviseli: |

Jogilag ellenőrizte:

…………………………………………….

**dr. Laza Margit**

jegyző

Pénzügyi ellenjegyzés:

………………………………….

**Nemes Erzsébet**

irodavezető